CELEX: 32021D1869
Language: el
Date: 2021-10-19 00:00:00
Title: Απόφαση (ΕΕ) 2021/1869 του Συμβουλίου της 19ης Οκτωβρίου 2021 για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banca d’Italia

26.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 379/6
               
            
         ΑΠΟΦΑΣΗ (ΕΕ) 2021/1869 ΤΟΥ ΣΥΜΒΟΥΛΙΟΥ
         της 19ης Οκτωβρίου 2021
         για την τροποποίηση της απόφασης 1999/70/ΕΚ σχετικά με τους εξωτερικούς ελεγκτές των εθνικών κεντρικών τραπεζών, όσον αφορά τους εξωτερικούς ελεγκτές της Banca d’Italia
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη το πρωτόκολλο αριθ. 4 για το Καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, που προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, και ιδίως το άρθρο 27.1,
         Έχοντας υπόψη τη σύσταση της Ευρωπαϊκής Κεντρικής Τράπεζας, της 7ης Σεπτεμβρίου 2021, προς το Συμβούλιο της Ευρωπαϊκής Ένωσης όσον αφορά τους εξωτερικούς ελεγκτές της Banca d’Italia (ΕΚΤ/2021/41) (1),
         Εκτιμώντας τα ακόλουθα:
         
                     (1)
                  
                  
                     Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ πρέπει να ελέγχονται από ανεξάρτητους εξωτερικούς ελεγκτές, τους οποίους υποδεικνύει το Διοικητικό Συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.
                  
               
                     (2)
                  
                  
                     H εντολή των εξωτερικών ελεγκτών της Banca d’Italia, BDO Italia SpA, έληξε μετά τον λογιστικό έλεγχο του οικονομικού έτους 2020. Είναι ανάγκη συνεπώς να διορισθούν εξωτερικοί ελεγκτές από το οικονομικό έτος 2021.
                  
               
                     (3)
                  
                  
                     H Banca d’Italia επέλεξε την Deloitte & Touche SpA ως εξωτερικό ελεγκτή της για τα οικονομικά έτη 2021 έως 2022.
                  
               
                     (4)
                  
                  
                     Το Διοικητικό Συμβούλιο της ΕΚΤ συνέστησε τον διορισμό της Deloitte & Touche SpA ως εξωτερικού ελεγκτή της Banca d’Italia για τα οικονομικά έτη 2021 έως 2022.
                  
               
                     (5)
                  
                  
                     Κατόπιν της σύστασης του Διοικητικού Συμβουλίου της ΕΚΤ, η απόφαση 1999/70/ΕΚ του Συμβουλίου (2) θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 1 της απόφασης 1999/70/ΕΚ, η παράγραφος 6 αντικαθίσταται από το ακόλουθο κείμενο:
            
               
                  «6.   Η Deloitte & Touche SpA διορίζεται ως εξωτερικός ελεγκτής της Banca d’Italia για τα οικονομικά έτη 2021 έως 2022.».
               
            
         
         
            Άρθρο 2
            Η παρούσα απόφαση παράγει αποτελέσματα από την ημερομηνία της κοινοποίησής της.
         
         
            Άρθρο 3
            Η παρούσα απόφαση απευθύνεται στην ΕΚΤ.
         
         
            Λουξεμβούργο, 19 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               G. DOVŽAN
            
         
         
            (1)  ΕΕ C 370 της 15.9.2021, σ. 1.
         
            (2)  Απόφαση 1999/70/ΕΚ του Συμβουλίου, της 25ης Ιανουαρίου 1999, σχετικά με τους εξωτερικούς ελεγκτές των εθνικών κεντρικών τραπεζών (ΕΕ L 22 της 29.1.1999, σ. 69).